**Doložka o posúdení vplyvov**

1. **Odhad vplyvov na verejné financie**

Nároky na finančné prostriedky na uplatňovanievládneho návrhu zákona, ktorým sa mení a dopĺňa zákon č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov (ďalej len „vládny návrh zákona“) v súvislosti s uvoľnením podmienok spojených s poskytovaním príspevku na samostatnú zárobkovú činnosť podľa § 49 zákona pre znevýhodnených uchádzačov o zamestnanie podľa § 8 ods. 1 písm. a) zákona a príspevku na podporu vytvorenia nového pracovného miesta podľa § 50e zákona na podporu zamestnávania znevýhodnených uchádzačov o zamestnanie podľa § 8 ods. 1 písm. a) a k) zákona č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov (ďalej len „zákon“), nebudú mať dopad na rozpočet verejnej správy.

Vládny návrh zákona si nevyžiada zvýšené nároky na rozpočet verejnej správy na rok 2010 a výdavky na tieto príspevky budú hradené z prostriedkov rozpočtu EÚ – Európskeho sociálneho fondu a z prostriedkov na spolufinancovanie zo štátneho rozpočtu v pomere 85: 15. Na národný projekt I-2 bola uzatvorená zmluva o poskytnutí nenávratného finančného príspevku do výšky 85,0 mil. eur, z ktorej sa poskytujú príspevky na §§ 49, 50a, 50b-c, 51a, 53, 53a, a 53b zákona o službách zamestnanosti a čerpanie k 30.9.2009 je na cca 51,0% z alokácie. Na národný projekt I-2 A bola uzatvorená zmluva do výšky 43,7 mil. eur na oprávnené aktivity, ktorými sú poskytovanie príspevkov na §§ 50e, 50f a 50g zákona o službách zamestnanosti a čerpanie je na cca 12% z alokácie.

Predpokladaná kvantifikácia objemu finančných prostriedkov na roky 2009 a 2010 s predpokladanou účinnosťou zákona od 1. decembra 2009.

**Príspevok na samostatnú zárobkovú činnosť (§ 49)**

**Rok 2009**

Priemerná výška príspevku na 1 vytvorené pracovné miesto za rok**: 3 095,57 eur**

Predpokladaný počet vytvorených pracovných miest (uchádzačmi o zamestnanie podľa § 8 ods. 1 písm. a) zákona): **500**

Predpokladaná suma finančných prostriedkov **celkom**: **1,5 mil. eur**

**Rok 2010**

Priemerná výška príspevku na 1 vytvorené pracovné miesto za rok**: 3 347,01 eur**

Predpokladaný počet vytvorených pracovných miest (uchádzačmi o zamestnanie podľa § 8 ods. 1 písm. a) zákona): **3 000**

Predpokladaná suma finančných prostriedkov **celkom: 10 mil. eur**

**Príspevok na podporu vytvorenia nového pracovného miesta (§ 50e)**

**Rok 2009**

Priemerná mesačná výška príspevku na 1 vytvorené pracovné miesto: **212,36 eur**

Priemerná výška príspevku na 1 vytvorené pracovné miesto v roku 2009 s ohľadom na účinnosť návrhu zákona: **212,36 eur**

Predpokladaný počet vytvorených pracovných miest: **500**

Predpokladaná suma finančných prostriedkov **celkom: 106,2 tis. eur**

**Rok 2010**

Priemerná mesačná výška príspevku na 1 vytvorené pracovné miesto: **229,61 eur**

Priemerná výška príspevku na 1 vytvorené pracovné miesto za rok: **2 755,32 eur**

Predpokladaný počet vytvorených pracovných miest: **3 500**

Predpokladaná suma finančných prostriedkov **celkom: 9,6 mil. eur**

**2. Odhad vplyvov** **obyvateľov, hospodárenie podnikateľskej sféry a iných právnických osôb**

Vládny návrh zákona predpokladá pozitívny vplyv na obyvateľov, na hospodárenie podnikateľskej sféry a iných právnických osôb, a to poskytovaním finančných prostriedkov podľa § 50e zákona zamestnávateľom na časť ceny práce zamestnancov prijatých z radov navrhovaných skupín znevýhodnených uchádzačov o zamestnanie podľa § 8 ods. 1 písm. a) a k) zákona a príspevkom na samostatnú zárobkovú činnosť podľa § 49 zákona pre navrhnutú skupinu znevýhodnených uchádzačov o zamestnanie podľa § 8 ods. 1 písm. a) zákona, t.j. pre absolventov škôl.

## 3. Odhad vplyvov na životné prostredie

Vládny návrh zákona predpokladá pozitívny vplyv na životné prostredie na lokálnej, regionálnej a celoštátnej úrovni, a to podporou samozamestnávania, ako aj podporou vytvárania nových pracovných miest u zamestnávateľa aj v oblasti životného prostredia.

# 4. Odhad vplyvov na zamestnanosť

Predpokladá sa pozitívny dopad vládneho návrhu zákona na lokálnu a regionálnu zamestnanosť, a to podporou vstupu, resp. opätovného vstupu a udržania sa na trhu práce navrhovaných skupín znevýhodnených uchádzačov o zamestnanie prostredníctvom uvoľnenia podmienok pre poskytovanie príspevku zamestnávateľom na vytváranie nových pracovných miest podľa § 50e zákona pre občanov, ktorí stratili v dôsledku krízy zamestnanie z vymedzených dôvodov podľa § 8 ods. 1 písm. k) zákona a pre absolventov škôl podľa § 8 ods. 1 písm. a) zákona, resp. príspevku na samostatnú zárobkovú činnosť podľa § 49 zákona, ktorú začnú a budú vykonávať znevýhodnení uchádzači o zamestnanie podľa § 8 ods. 1 písm. a) zákona, t.j. absolventi škôl.

**5. Analýza vplyv na podnikateľské prostredie**

Vládny návrh zákona predpokladá pozitívny dopad na podnikateľské prostredie tým, že zlepšuje podmienky podnikania možnosťou získania príspevku na úhradu časti ceny práce alebo príspevku na samostatnú zárobkovú činnosť. Vládny návrh zákona zároveň zakladá predpoklad pre zlepšenie podnikania umožnením širšieho výberu voľnej pracovnej sily, ktorá je k dispozícií a dostupná na trhu práce.

**6. Analýza vplyvov na informatizáciu spoločnosti**

Navrhované zmeny vo vládnom návrhu zákona nebudú mať vplyv na informatizáciu spoločnosti.